આ અંગે મળત માહિતી અનુસાર સુરત જિલ્લાના પલસાણા તાલુકાનાં જોળવા ગામે પોલીસે બાતમીના આધારે આરાધના ડ્રીમ સોસાયટીમાં ઘર નંબર-49માં સોમવારની વહેલી સવારે દરોડા પાડ્યા હતા. પોલીસ ઘર નજીક પહોંચી ત્યારે દરવાજો આગળથી બંધ હતો જેથી કડોદરા પી.આઈ પી.એ.વળવી, પલસાણા પી.એસ.આઈ જે.એસ.વળવી તેમજ એ.એસ.આઈ રતિલાલ ચૌધરી, હે.કો ચિરાગ તથા પોલીસ સ્ટાફના માણસો દરવાજો ખોલે તે પહેલા આરોપી પાછળના ભાગેથી ભાગી છૂટ્યો હતો. પોલીસ ઘરમાં પહોંચી તો ચોકી ઉઠી હતી. વ્યવસ્થિત રીતે પેક કરેલા પોલીસને 408 પેકેટ ગાંજો મળી આવ્યો હતો દરેક પેકેટમાં અંદાજિત 2 કિલો જેટલો ગાંજો હોય. કુલ 816 કિલો ગાંજો પોલીસે કબ્જે કર્યો હતો. આટલા મોટા પ્રમાણમાં ગાંજો મળી આવતા પોલીસ પણ ચોંકી ઉઠી હતી. અંદાજિત 48.96 લાખની કિંમતનો ગાંજો પકડાતાં પોલીસે આ અંગે કાર્યવાહી હાથ ધરી હતી. તમામ ગાંજાનું વજન કરવાની તજવીજ હાથ ધરી છે. પ્રાથમિક તબક્કે પોલીસે બે મકાન માલિકોને પૂછતાછ માટે ઊંચકી લીધા હોવાનું જાણવા મળ્યું છે. જેમની પૂછતાછ દરમ્યાન આ ગાંજો કોને મંગાવ્યો હતો. ક્યાંથી આવ્યો હતો ક્યાં સપ્લાય કરવામાં આવતો હતો જેવી વિગતો બહાર આવે તેવી શક્યતા છે. આટલા મોટા પ્રમાણમાં ગાંજાનો જથ્થો પકડાયો હોય ગાંજા સપ્લાયનું મોટું નેટવર્ક ચાલતું હોવાની શક્યતા છે. પોલીસે તપાસ માટે એફ.એસ.એલની પણ મદદ લીધી છે. ઘણા લાંબા સમયબાદ પલસાણા તાલુકામાં એન.ડી.પી.એસનો ગુનો નોંધાય રહ્યો છે.